ร้านนี้เป็นร้านพิซซ่าโฮมเมด อยู่ภายในพื้นที่โครงการ Jara Wasa นิมานเหมินทร์ ซอย 13 (ติดกับร้าน wine lover) มีพื้นที่ให้บริการแบบ outdoor นะคะ ลมเย็นสบายๆ จอดรถได้ภายในซอยนะคะ แต่ถ้าเป็นรถมอเตอร์ไซค์ สามารถจอดได้ภายในโครงการเลยค่ะ

พิซซ่าที่นี่เค้าทำแบบแป้งสด วัตถุดิบใหม่สด ปรุงและอบทีละถาด แป้งจะบางนะคะ เมนูพิซซ่ามีหลากหลายพอสมควร เป็นเมนูที่ไม่ค่อยเหมือนเมนูพิซซ่าทั่วไป ถ้าจะเหมือนก้อเป็นฮาวายเอี้ยน นอกนั้นอาทิเช่น seafood basil (ซีฟู๊ดใบโหีพานั่นเอง), Russian Vodka, Italian sausage, carbonara ฯลฯ นอกจากนี้มีสลัด และpasta ตามแบบอาหารอิตาเลี่ยนค่ะ

วันนี้ได้ชิมหลายหน้าเลยค่ะ ทุกหน้าเสิร์ฟมาร้อนๆ ในตะกร้าแบนๆ (เรียกกระด้งใบเล็กน่าจะตรงกว่า) แป้งบางกรอบ ชอบใจในรสชาติเป็นการส่วรตัวคือ หน้าซีฟู๊ดใบโหรพาค่ะ หอมใบโหระพา และเครื่องซีฟู๊ดสดดีค่ะ ไม่คาวเลย อีกอันคือ เฟตตูชินี่คาโบนาร่า อร่อยค่ะ ไม่เลี่ยน ครีมหอมมาก สลัดผักสดจริงๆค่ะ กัดไปได้ยินเสียงกล้วมๆ (ออกเสียงถูกมั้ย) เลยค่ะ ชอบทูน่าสลัดค่ะโดยเฉพาะน้ำสลัดของทูน่าสลัด เค้าใช้น้ำสลัดแบบญี่ปุ่น รสชาติเลยออกเปรี้ยวนิดๆ ตัดเค็มของทูน่าได้ดีค่ะ

เนื่องจากเป็นพิซซ่าโฮมเมด พี่เกี๊ยม เจ้าของร้านทำเองทีละถาดเลยค่ะ ดังนั้นเพื่อให้ได้อัตถรส ต้องใจเย็นๆนะคะ ไม่ช้าเท่าไหร่ค่ะ พอได้กลิ่นพิซซ่ารับรองปลื้มแน่ๆค่ะ รสชาติเค้าจะพอดีๆ และมีเอกลักษณ์เป็นของตัวเอง ไม่ต้องพึ่งซ้อสแต่อย่างใดเลยค่ะ ยกนิ้วให้ค่ะ